ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
வில்வித்தை வீரர் குழு உதவியாளருக்கு கொரோனா தொற்று
தேசிய வில்வித்தை வீரர்கள் குழுவின் உதவியாளர் ஒருவருக்கு கொரோனா தொற்று உறுதி செய்யப்பட்டது.
புனேவில் உள்ள ராணுவ விளையாட்டு மையத்தில் தேசிய வில்வித்தை வீர ர்களுக்கான பயிற்சிமுகாம் நடைபெற்று வருகிறது. இந்த பயிற்சி முகாமில் பங்கேற்க வில்வித்தை வீரர்களுடன் வந்த உதவியாளர் ஒருவருக்கு கொரோனா தொற்று இருப்பது கடந்த அக்டோபர் 30-ம் தேதி உறுதி செய்யப்பட்டது.
முகாமில் பங்கேற்பதற்கான கடந்த அக்டோபர் 7-ம் தேதி அந்த உதவியாளர் புனே வந்தார். முன்னெச்சரிக்கை நடவடிக்கையாக அவர் 14 நாட்கள் தனிமைப்படுத்தப்பட்டார். தனிப்படுத்தப்பட்ட போது இந்திய விளையாட்டு ஆணையத்தால் உருவாக்கப்பட்ட நிலையான செயல்பாட்டு முறைகளின்படி அவரிடம் இரண்டு முறை ஆர்டி-பிசிஆர் சோதனைகள் மேற்கொள்ளப்பட்டது. அப்போது அவருக்கு கொரோனா தொற்று இல்லை என்பது தெரியவந்தது.
இந்நிலையில் மீண்டும் அவருக்குப் பரிசோதனை செய்யப்பட்டதில் தொற்று உறுதி செய்யப்பட்டதை அடுத்து அந்த உதவியாளர் புனேவில் உள்ள சிறப்பு கொவிட் சிகிச்சை மருத்துவமனையில் அனுமதிக்கப்பட்டு சிகிச்சை அளிக்கப்பட்டு வருகிறது.
இதன் காரணமாக இரண்டு நாட்கள் மட்டும் பயிற்சி முகாம் நிறுத்தப்பட்டது. மீண்டும் கொரோனா தொற்று முன்னெச்சரிக்கை நடவடிக்கைகள் மேற்கொள்ளப்பட்டது. வில்வித்தை வீரர்கள் குழுவினர் தனிமைப்படுத்தப்பட்டனர். இரண்டு நாட்கள் அவர்கள் அறையில் இருந்து வெளியேறுவதற்கு கட்டுப்பாடுகள் விதிக்கப்பட்டன. கொரோனா முன்னெச்சரிக்கை நடவடிக்கைகள் மற்றும் உடல் வெப்ப நிலை கண்காணிப்புக்குப் பின்னர் பயிற்சி முகாம் கடந்த நவம்பர் 2-ம் தேதி தொடங்கியது. இந்திய விளையாட்டு ஆணையம், அனைத்து தேசிய முகாம்களில் பங்கேற்பவர்களுக்கும் ஆர்டி-பிசிஆர் பரிசோதனை செய்து வருகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669785
பிரதமர் அலுவலகம்
விநாயகர் சதுர்த்தியை முன்னிட்டு நாட்டு மக்களுக்கு பிரதமர் வாழ்த்து
விநாயகர் சதுர்த்தியை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இந்தப் பண்டிகை, அனைவரின் வாழ்க்கையிலும் அதிர்ஷ்டத்தையும், வெற்றியையும், செழிப்பையும் கொண்டு வர வேண்டும் என்று பிரதமர் வாழ்த்தினார்.
எக்ஸ் சமூக ஊடகத் தளத்தில் அவர் கூறியிருப்பதாவது:
“நாடு முழுவதும் உள்ள எனது குடும்பத்தினருக்கு விநாயகர் சதுர்த்தி நல்வாழ்த்துகள். வினைதீர்த்த விநாயகர் வழிபாட்டுடன் தொடர்புடைய இந்த புனிதமான பண்டிகை, உங்கள் அனைவரின் வாழ்க்கையிலும் அதிர்ஷ்டத்தையும், வெற்றியையும், செழிப்பையும் கொண்டு வரட்டும். கணபதி பாப்பா மோர்யா!”
“அனைவருக்கும் விநாயகர் சதுர்த்தி நல்வாழ்த்துகள். கணபதி பாப்பா மோர்யா!”
நுகர்வோர் நலன், உணவு மற்றும் பொது விநியோகம் அமைச்சகம்
2014 முதல் 2021 வரையிலான காலத்தில் 4.28 கோடி போலி ரேஷன் அட்டைகள் ரத்து செய்யப்பட்டுள்ளன
2014 முதல் 2021 வரையிலான காலத்தில் 4.28 கோடி போலி ரேஷன் அட்டைகள் ரத்து செய்யப்பட்டுள்ளதாக மாநிலங்கள் மற்றும் யூனியன் பிரதேசங்களிலிருந்து கிடைத்த தகவல்கள் தெரிவிக்கின்றன என்று நுகர்வோர் நலன் உணவு மற்றும் பொது விநியோகத்துறை இணை அமைச்சர் சாத்வி நிரஞ்சன் ஜோதி தெரிவித்துள்ளார்.
இலக்கு நிர்ணயிக்கப்பட்ட பொது விநியோக முறையின் சீர்திருத்தங்களுக்கான தகவல் தொழில்நுட்ப பயன்பாடு, ரேஷன் அட்டைகளின் தரவுகள் டிஜிட்டல் மயம், போலி அட்டைகளை நீக்குதல், நிரந்தரமான குடிபெயர்வு, இறப்புகள், தகுதியற்ற / ஒரே பெயரில் 2 அட்டைகள் போலி அட்டைகள் கண்டறிதல் போன்றவற்றால் 4 கோடிக்கும் அதிகமான குடும்ப அட்டைகள் ரத்து செய்யப்பட்டதாக மாநிலங்களவையில் இன்று எழுத்து மூலம் அளித்த பதிலில் அவர் தெரிவித்தார்.
குடும்ப அட்டையுடன் ஆதார் அட்டைகளை இணைக்காத நிலையில் எந்த குடும்ப அட்டையும் ரத்து செய்யப்படவில்லை என்று தெரிவித்த அமைச்சர் 2021 டிசம்பர் 31 வரை ரேஷன் அட்டைகளுடன் ஆதார் எண்ணை இணைக்கலாம் என்று கூறினார். அதுவரை ரேஷன் அட்டைகளுக்கு பொருள்கள் வழங்குவதை மறுக்கக்கூடாது என்று மாநிலங்கள் மற்றும் யூனியன் பிரதேச அரசுகளுக்கு அறிவுறுத்தப்பட்டிருப்பதாக அமைச்சர் சாத்வி நிரஞ்சன் ஜோதி தெரிவித்தார்.
பாதுகாப்பு அமைச்சகம்
பாதுகாப்புத் துறையில் தற்சார்பு இந்தியா: பாதுகாப்பு தளவாட கண்காட்சி 2022-ன் போது உள்நாட்டிலேயே தயாரிக்கப்பட உள்ள 101 உபகரணங்களின் 4-வது பட்டியலை பிரதமர் திரு.நரேந்திர மோடி அறிவித்தார்
குஜராத் மாநிலம் காந்தி நகரில் அக்டோபர் 19, 2022 அன்று நடைபெற்ற பாதுகாப்பு தளவாட கண்காட்சி 2022-ன் தொடக்க நிகழ்ச்சியின் போது உள்நாட்டிலேயே தயாரிக்கப்படும் 101 உபகரணங்களின் 4-வது பட்டியலை பிரதமர் திரு.நரேந்திர மோடி அறிவித்தார். பாதுகாப்புத் துறையில் தற்சார்பை அடைய இது மேலும் ஊக்கமளிக்கும்.
பாதுகாப்புத் துறையில் தற்சார்பு இந்தியா என்ற நோக்கத்தை அடையவும் மற்றும் உள்நாட்டு உற்பத்திக்கும் இந்தப் பட்டியல் ஊக்கமளிக்கும். அத்துடன் வருங்காலங்களில் ஏற்றுமதியை அதிகரிக்க செய்யும்.
இப்பட்டியல் குறித்த விவரங்கள் பாதுகாப்புத் துறை அமைச்சகத்தின்  இணையதளத்தில் இடம் பெற்றுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1869080
பழங்குடியினர் நலத்துறை அமைச்சகம்
ஆசிரியர் மற்றும் ஆசிரியர் அல்லாத 4,062 காலியிடங்களை நிரப்புவதற்கான இஎம்ஆர்எஸ் பணியாளர் தேர்வு -2023க்கான அறிவிப்பை என்இஎஸ்டிஎஸ் வெளியிடுகிறது
மத்திய பழங்குடியின விவகாரங்கள் துறை அமைச்சகத்தின் கீழ் உள்ள தன்னாட்சி அமைப்பான பழங்குடியின மாணவர்களுக்கான தேசிய கல்விச் சங்கம், ஏகலவ்யா மாதிரி பள்ளிகளுக்கான ஆசிரியர் மற்றும் ஆசிரியர் அல்லாத பணியாளர்களுக்கான ஆட்சேர்ப்பு நடவடிக்கைகளை மேற்கொண்டு வருகிறது. என்இஎஸ்டிஎஸ் அண்மையில் 4,062 காலியிடங்களை நிரப்புவதற்கான ஏகலவ்யா மாதிரி பள்ளிகள் பணியாளர் தேர்வு - 2023-க்கான அறிவிப்பை வெளியிட்டுள்ளது.
இதற்கான விண்ணப்பப்பதிவு 30.06.2023 முதல் தொடங்கியது. என்இஎஸ்டிஎஸ் சிபிஎஸ்இ உடன் இணைந்து ஓஎம்ஆர் அடிப்படையில் இத்தேர்வை நடத்துகிறது. ஆன்லைன் விண்ணப்பங்களை பூர்த்தி செய்வது, தகுதி விபரங்கள், பாடத்திட்டங்கள் போன்ற பிற விபரங்கள்: emrs.tribal.gov.in என்ற இணையதளம் மூலம் தெரிந்து கொள்ளலாம். 31.07.2023 வரை இத்தேர்வுக்கு விண்ணப்பிக்க முடியும்.
(SM/CR/KRS
(Visitor Counter : 80
பிரதமர் அலுவலகம்
ஆசிய விளையாட்டுப் போட்டியில் ஆடவர் துடுப்பு குவாட்ரல் ஸ்கல்ஸ் பிரிவில் வெண்கலம் வென்ற இந்திய அணிக்கு பிரதமர் வாழ்த்து
2022 ஆசிய விளையாட்டுப் போட்டிகளில் வெண்கலப் பதக்கம் வென்ற சத்னம் சிங், பர்மிந்தர் சிங், சுக்மீத் மற்றும் ஜகர் கான் ஆகியோரைக் கொண்ட ஆடவர் துடுப்பு குவாட்ரபிள் ஸ்கல்ஸ் அணிக்கு பிரதமர் திரு. நரேந்திர மோடி வாழ்த்து தெரிவித்துள்ளார். ஆசிய விளையாட்டுப் போட்டிகளில் துடுப்புப் பிரிவில் இந்தியாவுக்கு கிடைத்த 5-வது பதக்கம் இதுவாகும்.
அவர்களின் வலிமையையும், உறுதியையும் பாராட்டிய பிரதமர், அவர்களின் வெற்றி நாட்டிற்கு பெருமை சேர்த்துள்ளது என்றார்.
நிதி அமைச்சகம்
பொதுத்துறை நிறுவனங்களில் தனியார்மய கொள்கை அறிவிப்பு
சமூக மற்றும் வளர்ச்சி திட்டங்கள் பலவற்றுக்காக, அரசு பொதுத்துறை நிறுவனங்களில், தனியார்மய நடவடிக்கைகளை மேற்கொள்ளவும், தனியார் முதலீட்டை கொண்டுவரவும் மத்திய அரசு திட்டமிட்டுள்ளது.
நிதி நிலை அறிக்கை தாக்கல் செய்த மத்திய நிதியமைச்சர் திருமதி நிர்மலா சீதாராமன், அரசு பொதுத் துறை நிறுவனங்களில் உத்தியுடன் கூடிய தனியார்மய கொள்கைக்கு மத்திய அரசு ஒப்புதல் அளித்துள்ளதாக தெரிவித்தார். இது முக்கியம் மற்றும் முக்கியமற்ற துறைகளில் தனியார்மயத்துக்கான தெளிவான திட்டத்தை வழங்கும்.
தற்சார்பு இந்தியா தொகுப்பின் கீழ், அரசின் உறுதியை நிறைவேற்ற, பொதுத்துறை நிறுவனங்களில் தனியார் மய கொள்கை கொண்டு வரப்படுவதாகவும், அதன் முக்கிய அம்சங்களையும், அமைச்சர் சுட்டிக்காட்டினார்:
- இத்திட்டத்தின் கீழ் தற்போதுள்ள மத்திய பொதுத்துறை நிறுவனங்கள், பொதுத்துறை வங்கிகள் மற்றும் பொதுத்துறை காப்பீடு நிறுவனங்கள் வரவுள்ளன.
- 2 வகை துறைகள் தனியார்மயமாக்கப்படவுள்ளன:
அ. முக்கிய துறை: குறைந்த அளவிலான பொதுத்துறை நிறுவனங்கள் மட்டும் இருக்கும் மற்றவை தனியார் மயமாக்கப்படும் அல்லது மற்ற பொதுத்துறை நிறுவனங்கள் இணைக்கப்படும் அல்லது மூடப்படும்.
முக்கிய பிரிவுகளின் கீழ் வரும் துறைகள் :
-
-
- அணுசக்தி, விண்வெளி மற்றும் பாதுகாப்புத்துறை
- போக்குவரத்து மற்றும் தொலை தொடர்பு
- மின்சாரம், பெட்ரோலியம், நிலக்கரி மற்றும் இதர கனிமவளங்கள் துறை
- வங்கித்துறை, காப்பீடு மறறும் நிதி சேவைகள் துறை
முக்கியமற்ற பிரிவு: இந்தப் பிரிவில் உள்ள மத்திய பொதுத்துறை நிறுவனங்கள் தனியார் மயமாக்கப்படும், அல்லது மூடப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693899
(Visitor Counter : 866
வணிகம் மற்றும் தொழில்துறை அமைச்சகம்
மின்துறையில் தொழி்ல் தொடங்குவோருக்கான ஒருங்கிணைந்த புதுமைத் திட்டம்
மின் துறையில் புதிதாக தொழில் தொடங்க முன்வருவோர்க்கு
ஒருங்கிணைந்த புதுமைத் திட்டத்தி்ன் மூலமாக தனித்துவமான பரிசோதனைக் கூடம் முதல் சந்தை வரையிலான வாய்ப்புக்களை, எரிசக்தி நிறுவனங்களுடன் சேர்ந்து இந்திய முதலீட்டு அமைப்பு வழங்குகிறது.
எரிசக்தி துறையி்ல் தொழி்ல் தொடங்குவோருக்கு இந்தத் திட்டத்தின் மூலம் மூன்று மாத பயிற்சி அளிக்கப்படும்.
இதற்கான விண்ணப்பங்களை ஸ்டார்ட் அப் இந்தியா ஹப் என்னும் ஆன்லைன் தளத்தி்ல் பெறலாம். இந்தத் திட்டத்தின் மூலம் பல்வேறு வாய்ப்புக்களையும், வழிகாட்டுதலையும் தொழில் தொடங்குவோர் பெற முடியும்.
மேலும் விவரங்களுக்கு www.pib.nic.in என்ற வலை தளத்தைப் பார்க்கவும்.
தொலைதொடர்பு மற்றும் தகவல் தொழில்நுட்ப அமைச்சகம்
சர்வதேச தபால் தினத்தன்று உலகளாவிய அஞ்சல் சங்கம் மற்றும் அஞ்சல் குடும்பத்தை மத்திய அமைச்சர் அஷ்வினி வைஷ்ணவ் வாழ்த்தினார்
1874-ல் உலகளாவிய அஞ்சல் சங்கம் நிறுவப்பட்டதை குறிக்கும் விதமாக ஒவ்வொரு ஆண்டும் அக்டோபர் 9-ம் தேதி உலக தபால் தினம் கொண்டாடப்படுகிறது. மக்களின் வாழ்க்கை, வணிகங்கள், நாடுகளின் சமூக பொருளாதார வளர்ச்சிக்கு தபால் துறை ஆற்றும் பங்களிப்பு குறித்த விழிப்புணர்வை ஏற்படுத்துவது இதன் நோக்கமாகும்.
இந்த ஆண்டின் உலக தபால் தினத்தின் கருப்பொருள் ‘புத்தாக்கத்திற்கு புதுமைகளை புகுத்து’ என்பது ஆகும். உலக தபால் தினமான இன்று, கொவிட் பெருந்தொற்றின் சவாலான காலங்களில் பொதுமக்களுக்கு சேவையாற்றிய அஞ்சல் துறை பணியாளர்களின் பெருமதிப்பு மிக்க பங்களிப்புகளை நாம் போற்றுகிறோம்.
"பரந்த அஞ்சல் நெட்வொர்க்- பல லட்சக்கணக்கான தொழிலாளர்களை உள்ளடக்கிய பல்லாயிரக்கணக்கான அஞ்சல் அலுவலகங்கள் உலகெங்கிலும் உள்ள சமூகங்களை இணைத்து நமது சமுதாயத்துடன் பிணைந்துள்ளது,” என்று ஐக்கிய நாடுகள் சபையின் பொதுச் செயலாளர் திரு. அன்டோனியோ குட்ரெஸ் கூறினார்.
சர்வதேச தபால் தினத்தையொட்டி, மின்னணு & தகவல் தொழில்நுட்பம் அமைச்சர், திரு அஸ்வினி வைஷ்ணவ், உலகளாவிய அஞ்சல் சங்கம் மற்றும் அஞ்சல் குடும்பத்தினருக்கு டிவிட்டரில் வாழ்த்து தெரிவித்துள்ளார். இந்திய தபால் துறையின் சமூக பங்களிப்பு பற்றியும் அவர் குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762428
அறிவியல் மற்றும் தொழில்நுட்பத்துறை
இந்தியா சுதந்திரத்தின் 75-வது ஆண்டை முன்னிட்டு இளம் கண்டுபிடிப்பாளர்களுக்கான முதல் வழிகாட்டல் திட்டத்தை மத்திய அமைச்சர் டாக்டர் ஜிதேந்திர சிங் தொடங்கி வைத்தார்.
இந்திய சுதந்திரத்தின் 75-வது ஆண்டை முன்னிட்டு இளம் கண்டுபிடிப்பாளர்களுக்கான முதல் வழிகாட்டல் திட்டத்தை மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று தொடங்கி வைத்தார்.
நாட்டில் அறிவியல் ஆராய்ச்சி மற்றும் கண்டுபிடிப்பு முயற்சிகளை வலுப்படுத்துவதன் மூலம், மக்களிடையே, குறிப்பாக இளைஞர்களிடையே அறிவியல் ஆர்வத்தை ஊக்குவிக்க பிரதமர் திரு நரேந்திர மோடியின் தலைமையின் கீழ் அரசு பல நடவடிக்கைகளை எடுத்து வருகிறது என்று டாக்டர் ஜிதேந்திர சிங் கூறினார். பயோடெக்னாலஜி துறையின் ஆதரவுடன் நாட்டின் ஒவ்வொரு மாவட்டத்திலும் நட்சத்திரக் கல்லூரியை திட்டமிடும் அனைத்திந்திய திட்டம் இது என்றார் அவர்.
உயிரி தொழில்நுட்பத் துறையின் வழிகாட்டுதல் முன்முயற்சியான ஸ்டார் காலேஜ் மென்டர்ஷிப் திட்டம், குழுவாக செயல்படுதல், பயிற்சி மற்றும் தகவல் தொடர்பு ஆகியவற்றுக்கு உதவும் என்று டாக்டர் ஜிதேந்திர சிங் கூறினார். மாதந்தோறும் பயிற்சி பட்டறைகள், கூட்டங்களை ஏற்பாடு செய்வதை இத்திட்டம் நோக்கமாகக் கொண்டுள்ளது. குறிப்பாக கிராமப்புறங்களில் அல்லது குறைந்த வசதியுள்ள பகுதிகளில் உள்ள கல்லூரிகளில் அரசு பள்ளிகளுடன் இணைந்து தகவல் தொடர்பு செயல்பாடுகளை நடத்தப்படும்.
தொடக்க விழாவில் மாணவர்கள், ஆசிரியர்கள் மற்றும் முதல்வர்கள் இடையே உரையாற்றிய டாக்டர் ஜிதேந்திர சிங், நட்சத்திரக் கல்லூரித் திட்டத்தின் கீழ் கல்லூரிகளின் வழிகாட்டுதல் நிகழ்ச்சி பிரதமரின் சுதந்திர தின உரையுடன் ஒத்துப்போகிறது என்று தெரிவித்தார்.
நாடு முழுவதும் மொத்தம் 278 இளங்கலை கல்லூரிகள் தற்போது நட்சத்திர கல்லூரி திட்டத்தின் கீழ் ஆதரவு பெறுவதாக டாக்டர் ஜிதேந்திர சிங் தெரிவித்தார். 2018-19-ம் ஆண்டில் இந்தத் திட்டத்தை நகர்ப்புற மற்றும் கிராமப்புறங்களுக்களாக வகைப்படுத்தியதன் மூலம், நாட்டின் கிராமப்புற மற்றும் நகர்ப்புறங்களைச் சேர்ந்த விண்ணப்பதாரர்களுக்கு சமமான களம் உறுதி செய்யப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1770035
குடியரசுத் துணைத் தலைவர் செயலகம்
உறுப்பு தானம் செய்வதற்கு மக்களை ஊக்குவிக்குமாறு மதத் தலைவர்கள் மற்றும் ஊடகங்களுக்கு குடியரசு துணைத்தலைவர் வேண்டுகோள்
மக்கள் உறுப்பு தானம் செய்வதை ஊக்குவிப்பதுடன், அவர்களின் சந்தேகங்களைப் போக்கி, இந்த முக்கியமான பிரச்சினையில் விழிப்புணர்வை ஏற்படுத்த வேண்டும் என மதத் தலைவர்கள் மற்றும் ஊடகங்களுக்கு குடியரசு துணைத்தலைவர் திரு ஜெகதீப் தன்கர் வேண்டுகோள் விடுத்துள்ளார்.
புது தில்லியில் இன்று தாதிச்சி தேஹ்தன் சமிதியால் ஏற்பாடு செய்யப்பட்ட ஒரு நிகழ்ச்சியில், உடல் உறுப்பு தானத்திற்கான தேசிய பிரச்சாரத்தை தொடங்கி வைத்து உரையாற்றிய குடியரசு துணைத்தலைவர், உறுப்பு தானம் ஒரு முக்கியமான பிரச்சினை என்றும், உறுப்பு தானத்திற்கான ஆதரவு அமைப்பை உருவாக்க வேண்டியது அவசியம் என்றும் கூறினார். இந்த விஷயத்தில் சரியான சூழலை உருவாக்க முயற்சிக்கும் தாதிச்சி தேஹ்தன் சமிதியைப் பாராட்டிய அவர், இந்த முயற்சிகள் குடும்ப நிலை வரை சென்றடைய வேண்டும் என்று விரும்பினார். “இந்த பணியில் ஊடகங்கள் மற்றும் சமூக ஊடகங்கள் பெரும் பங்கு வகிக்கின்றன. இந்த நல்ல அர்த்தமுள்ள செய்தியை பரப்புவதற்கு ஒவ்வொரு ஊடகவியலாளரும் பங்களிக்க வேண்டும்” என்று அவர் மேலும் கேட்டுக் கொண்டார்.
இன்று மகரிஷி தாதிச்சி ஜெயந்தியை முன்னிட்டு தமது வாழ்த்துகளைத் தெரிவித்த திரு தன்கர், நம் சொந்த மகிழ்ச்சிக்காகவும், சமுதாயத்திற்குத் திரும்பக் கொடுப்பதற்காகவும், மகா முனிவரின் வாழ்க்கையையும் தத்துவத்தையும் பின்பற்றுமாறு அனைவரையும் வலியுறுத்தினார்.
இந்நிகழ்ச்சியில், ரிஷிகேஷில் உள்ள பரமார்த் நிகேதனைச் சேர்ந்த சாத்விபகவதி சரஸ்வதியால் “சகரத்மக்தா சே சங்கல்ப் விஜய் கா” என்ற நூலும் வெளியிடப்பட்டது., நூலின் முதல் பிரதியை குடியரசு துணைத்தலைவரிடம் பூஜ்யசாத்வி ஜி வழங்கினார்.
நிகழ்ச்சியில் நாடாளுமன்ற உறுப்பினர்ள் டாக்டர். ஹர்ஷ் வர்தன், திரு சுஷில் மோடி, தாதிச்சிதேஹ்தன் சமிதியின் மூத்த வழக்கறிஞரும் புரவலருமான திரு அலோக் குமார், தன்னார்வ தொண்டு நிறுவனங்களின் மருத்துவ பிரதிநிதிகள் மற்றும் முக்கிய பிரமுகர்கள் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 194.27 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 194.27 கோடிக்கும் அதிகமான  டோஸ்கள் செலுத்தப்பட்டுள்ளன. 2,47,93.056 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.45 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.72 சதவீதமாக உள்ளது. கடந்த 24 மணி நேரத்தில் 2,513 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,33,365
இந்தியாவில் கடந்த 24 மணி நேரத்தில் 3,714 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,07,716 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.32 கோடி . வாராந்திரத் தொற்று 0.97 சதவீதமாக உள்ளது. தினசரித் தொற்று விகிதம் 1.21 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1831703
பாதுகாப்பு அமைச்சகம்
அந்தமான் & நிக்கோபார் பிரிவால் கார்கில் வெற்றி தினம் கொண்டாடப்பட்டது
1999-ல் நடைபெற்ற கார்கில் போரில் இந்தியாவின் வெற்றியை குறிக்கும் விதமாக பிர்ச்குன்ஜ் ராணுவ மையத்தில் 2021 ஜூலை 26 அன்று கார்கில் வெற்றி தினம் அந்தமான் & நிக்கோபார் பிரிவால் கொண்டாடப்பட்டது.
அந்தமான் & நிக்கோபார் பிரிவின் அனைத்து கூறுகளை சேர்ந்த கூட்டுப்பணியினர், கார்கில் போரில் தங்களது இன்னுயிரை தியாகம் செய்து பாதுகாப்பு படைகளின் பாரம்பரியத்தை காத்த வீரர்களுக்கு மலர் வளையம் வைத்து அஞ்சலி செலுத்தினர்.
அந்தமான் & நிக்கோபார் பிரிவின் தளபதி, லெப்டினெண்ட் ஜெனரல் அஜய் சிங் மலரஞ்சலி செலுத்தினார். அந்தமான் & நிக்கோபார் தீவுகளை சேர்ந்த முன்னாள் படை வீரர்களும் நிகழ்ச்சிக்கு அழைக்கப்பட்டிருந்தனர்.
படையினரிடையே உரையாடிய அந்தமான் & நிக்கோபார் பிரிவின் தளபதி, அனைத்து நேரங்களிலும் தயாராக இருந்து இணைந்து செயலாற்றுமாறும், இதன் மூலம் களத்தில் நன்மைகள் விளையும் என்றும் கூறினார். கொவிட்-19 விதிமுறைகளை பின்பற்றி நிகழ்ச்சி நடைபெற்றது.
----
(Visitor Counter : 195
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகள் மற்றும் மூத்த குடிமக்களுக்கு உதவி மற்றும் உபகரணங்கள் வழங்கும் நிகழ்ச்சியை மத்திய சமூக நீதி மற்றும் அதிகாரமளித்தல் அமைச்சர் திரு தாவர்சந்த் கெலோட் தொடங்கி வைத்தார்
ஆந்திரப் பிரதேசத்தில் உள்ள ஶ்ரீகாகுளத்தில் 2206 மாற்றுத்திறனாளிகள் மற்றும் 432 மூத்த குடிமக்களுக்கு உதவி மற்றும் உபகரணங்கள் வழங்கும் முகாமை மத்திய சமூக நீதி மற்றும் அதிகாரமளித்தல் அமைச்சர் திரு தாவர்சந்த் கெலோட் காணொலி மூலம் தொடங்கி வைத்தார்.
இந்திய அரசின் சமூக நீதி மற்றும் அதிகாரமளித்தல் அமைச்சகத்தின் ஏடிஐபி திட்டம் மற்றும் ராஷ்டிரிய வயோஸ்ரீ திட்டம் ஆகியவற்றின் கீழ் இந்த உதவிகள் வழங்கப்பட்டன. நிகழ்ச்சிக்கான ஏற்பாட்டை அலிம்கோ மற்றும் மாவட்ட நிர்வாகத்துடன் இணைந்து ஊனமுற்றோர் அதிகாரமளித்தல் துறை செய்திருந்தது.
ஆந்திரப் பிரதேச துணை முதல்வர் திரு தர்மன கிருஷ்ணதாஸ், நாடாளுமன்ற உறுப்பினர் திரு ராம் மோகன் நாயுடு கிஞ்சாரபு ஆகியோர் நேரடியாக இந்த நிகழ்ச்சியில் கலந்து கொண்டனர்.
ரூபாய் 2.90 கோடி மதிப்பிலான 4874 உதவி உபகரணங்கள் 2206 மாற்றுத் திறனாளிகள் மற்றும் மூத்த குடிமக்களுக்கு இலவசமாக வழங்கப்பட்டன. கொரோனா விதிமுறைகளை பின்பற்றி நிகழ்ச்சி நடத்தப்பட்டது.
நிகழ்ச்சியில் பேசிய மத்திய அமைச்சர், பிரதமர் திரு நரேந்திர மோடியின் தலைமையின் கீழ் மாற்றுத்திறனாளிகள் மற்றும் மூத்த குடிமக்களுக்கு இதுவரை இல்லாத அளவு நல்ல திட்டங்களை மத்திய அரசு நிறைவேற்றி உள்ளதாக தெரிவித்தார்.
ஆந்திரப் பிரதேசத்தில் அரசு எடுத்துள்ள நடவடிக்கைகள் குறித்து குறிப்பிட்ட அவர், 1755 மாற்றுத்திறனாளி பயனாளிகளுக்கு பலனளிக்கும் வகையில் ரூபாய் 29.68 கோடி உதவித்தொகையை மத்திய அரசு வழங்கி உள்ளதாக கூறினார். ஆந்திரப் பிரதேசத்திலுளள
9 மாவட்ட மாற்றுத் திறனாளிகள் மறுவாழ்வு மையங்களுக்கு ரூபாய் 1.59 கோடி வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetailm.aspx?PRID=1733180
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஆலோசனை நிறுவனங்களின் ஊழியர்களுக்கு நெடுஞ்சாலைத் திட்டங்களில் விரிவான திட்ட அறிக்கை தயாரிப்பது குறித்து அதிகாரபூர்வ பயிற்சி திட்டம்
நெடுஞ்சாலைப் பணிகளில் ஈடுபடும் தனியார் துறையைச் சேர்ந்த ஊழியர்கள் விரிவான திட்ட அறிக்கை தயாரிக்க அதிகாரபூர்வ பயிற்சி அளிப்பது என்று மத்திய சாலை போக்குவரத்து மற்றும் நெடுஞ்சாலைகள் அமைச்சகம் சென்ற மாதம் முடிவு செய்தது. இதையடுத்து, “நெடுஞ்சாலைகளுக்கு சாத்தியக்கூறு அறிக்கை மற்றும் விரிவான திட்ட அறிக்கை தயாரித்தல்” தொடர்பாக, இந்திய நெடுஞ்சாலை பொறியாளர்களின் கல்விக்கழகத்தால் பயிற்சி வகுப்பு நடத்தப்பட்டது.
நொய்டாவில் உள்ள இந்த கல்விக்கழக வளாகத்தில், சுற்றுச்சூழல் மற்றும் சமூக ஆய்வுகள் மற்றும் திட்ட அனுமதிகள், சாலை பாதுகாப்பு பொறியாளர்கள் மற்றும் இதர நடவடிக்கைகள், நெடுஞ்சாலைகளுக்கு புதிய தொழில்நுட்பம் மற்றும் பொருட்கள், திட்டச் செலவு, பொருளாதாரம் மற்றும் நிதிநிலை பகுப்பாய்வு, ஒருங்கிணைந்த விரைவு சக்தி பெருந்திட்டம் உட்பட 15 தலைப்புகளில் இந்த பயிற்சி அளிக்கப்பட்டது.
நெடுஞ்சாலைகள் அமைப்பதற்கு புதிய மற்றும் மாற்று பொருள்கள், தொழில்நுட்பம் ஆகியவை குறித்தும் பயிற்சி அளிக்கப்பட்டது. நெடுஞ்சாலைகளின் மேம்பாட்டில் விரிவான திட்ட அறிக்கைகளின் ஒட்டுமொத்த திறன் மேம்பாட்டை நோக்கமாக கொண்டது இந்த பயிற்சி. இதன் மூலம் பாதுகாப்பான, தரமிக்க, உறுதியான, நீடிக்கவல்ல நெடுஞ்சாலைகளை அமைக்க முடியும்.
இந்திய நெடுஞ்சாலை பொறியாளர்கள் கல்விக்கழகம், பல்வேறு பயிற்சி திட்டங்களை நடத்துவதோடு, பல சான்றிதழ் வகுப்புகளையும் நடத்தியுள்ளது. 1600க்கும் அதிகமான பயிற்சி திட்டங்களில் 50 நாடுகளைச் சேர்ந்த 2 ஆயிரம் பேர் உட்பட 44 ஆயிரம் பேர் இவற்றில் பங்கேற்றுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1860548
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 192.38 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 14,832 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 2,099 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,99,102 என அதிகரித்துள்ளது.
கடந்த 24 மணி நேரத்தில் 2,022 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.69 சதவீதம் ஆகும்
வாராந்திர பாதிப்பு விகிதம் 0.49 சதவீதம் ஆகும்
இதுவரை மொத்தம் 84.70 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,94,812 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1827506
தொலைதொடர்பு மற்றும் தகவல் தொழில்நுட்ப அமைச்சகம்
நாடு முழுவதும் ஒவ்வொரு வீட்டுக்கும் தொலைத்தொடர்பு இணைப்பை உறுதி செய்து, சேவையின் தரத்தை துறை அதிகாரிகள் மேம்படுத்த வேண்டும்: மத்திய அமைச்சர் திரு அஸ்வினி வைஷ்ணவ் வலியுறுத்தல்
நாட்டில் உள்ள ஒவ்வொரு வீட்டிற்கும் தொலைத்தொடர்பு இணைப்பை உறுதி செய்தல், சேவையின் தரத்தை மேம்படுத்துதல் ஆகிய பொதுவான இலக்குகளில் துறை அதிகாரிகளிடையே ஒழுங்குமுறையிலிருந்து வளர்ச்சி வரையிலான உணர்வில் மாற்றம் தேவை என்று மத்திய தகவல் தொடர்பு, மின்னணு மற்றும் தகவல் தொழில்நுட்பம், ரயில்வே அமைச்சர் திரு அஸ்வினி வைஷ்ணவ் கூறியுள்ளார். கள அலுவலர்கள், தலைமையக துறை அதிகாரிகள் மற்றும் தொழில்துறை பிரதிநிதிகளின் இரண்டு நாள் உச்சிமாநாட்டில் நேற்று உரையாற்றிய அவர் இவ்வாறு தெரிவித்தார். மத்திய தகவல் தொடர்பு இணையமைச்சர் திரு தேவுசிங் சவுகானால் நேற்று காலை தொடங்கி வைக்கப்பட்ட இந்த உச்சிமாநாட்டில், தொலைத் தொடர்புத்துறை சம்பந்தமான பல்வேறு விஷயங்கள் குறித்த இணை பங்குதாரர்களின் பணி குழுக்களின் பரிந்துரைகள் அமைச்சர் திரு அஸ்வினி வைஷ்ணவ் முன்னிலையில் பிற்பகலில் எடுத்துரைக்கப்பட்டது.
டிஜிட்டல் பொருளாதாரத்தின் உலகளாவிய டிஜிட்டல் உள்ளடக்கத்தில் தரமான தொலைத்தொடர்பு இணைப்பின் அவசியத்தை அமைச்சர் திரு அஸ்வினி வைஷ்ணவ் சுட்டிக் காட்டினார். தொழில்துறை மற்றும் கல்வியாளர்களுடன் இணைந்து, துறை மற்றும் தலைமையகத்தில் உள்ள துறை அலுவலர்கள் பணியாற்றினால் மட்டுமே தொழில்நுட்பத்தின் மாறும் தன்மைக்கு ஏற்றவாறு தொலைத்தொடர்புத் துறையை முன்னெடுத்துச் செல்ல முடியும் என்று அவர் கூறினார். பழங்கால தொலைத்தொடர்பு சட்டங்களுக்கு பதிலாக வலுவான மற்றும் எதிர்காலத்துக்கு ஏற்ற சட்டம் அவசியம் என்றும், இது தொடர்பான வரைவு அறிக்கை, பொது மக்களின் ஆலோசனைகள்/ கருத்துக்களுக்காக விரைவில் வெளியிடப்படும் என்றும் அவர் தெரிவித்தார்.
முன்னதாக உச்சிமாநாட்டின் துவக்க விழாவில் பேசிய அமைச்சர் திரு தேவுசிங் சவுகான், 5 ட்ரில்லியன் பொருளாதாரத்தை நோக்கிய முன்னேற்றத்தில் தொலைத்தொடர்புத் துறையின் பங்களிப்பை வலியுறுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1859413
சிறப்பு சேவைகள் மற்றும் கட்டுரைகள்
அஞ்சல் துறை 2994 கிராம அஞ்சல் ஊழியர் காலிப் பணியிடங்களை நிரப்புகிறது
அஞ்சல் துறை தமிழ்நாடு வட்டத்தில் 2994 கிராம அஞ்சல் ஊழியர்கள்  காலிப் பணியிடங்களை நிரப்புவதற்கு அறிவிப்பு வெளியிடப்பட்டுள்ளது. இந்த காலிப் பணியிடங்களில், சென்னை நகர மண்டத்தின் கீழ், 607 பணியிடங்களில் பணிபுரிய தகுதியான விண்ணப்பத்தாரர்களிடமிருந்து ஆன்லைன் விண்ணப்பங்கள் வரவேற்கப்படுகின்றன. அறிவிக்கப்பட்ட பதவிகளின் வகைகள் பின்வருமாறு:
|
|
வகை
|
|
நேரம் தொடர்பான படி 
|
|
கிளை அஞ்சல் அதிகாரி
|
|
ரூ. 12,000 - 29,380
|
|
துணை கிளை அஞ்சல் அதிகாரி / கிராம அஞ்சல் ஊழியர்
|
|
ரூ. 10,000 - 24,470
விண்ணப்பங்களை ஆன்லைனில் https://indiapostgdsonline.gov.in என்ற இணைய தளத்தின் மூலம் சமர்ப்பிக்கலாம். இணைய தளத்தில் விண்ணப்பிப்பதற்கான கடைசி தேதி 23.08.2023.
கல்வித்தகுதி, மாற்றுத்திறனாளிகளுக்கான இட ஒதுக்கீடு மற்றும் இதர தகுதி நிபந்தனைகள் பற்றிய கூடுதல் விவரங்களுக்கு https://indiapostgdsonline.gov.in என்ற இணைய தளத்தைப் பார்வையிடவும்.
பிரதமர் அலுவலகம்
தொடக்கத்திலிருந்தே பெண்கள் தலைமையேற்கும் வளர்ச்சிக்கு அதிக முன்னுரிமை அளித்து வருகிறோம்: பிரதமர்
கடந்த 8 ஆண்டுகளில் பெண்களுக்கு அதிகாரம் அளிப்பதற்கான அனைத்து முயற்சிகளையும் அரசு மேற்கொண்டிருப்பதாக பிரதமர் திரு நரேந்திர மோடி தெரிவித்துள்ளார். இதன் காரணமாக, பெண்கள் தலைமையேற்கும் வளர்ச்சி, நமது கோடிக்கணக்கான தாய்மார்கள், சகோதரிகள் மற்றும் புதல்விகளின் வாழ்க்கை எளிதாகியிருப்பதுடன், அவர்கள் நாட்டின் முன்னேற்றத்திற்கு அளப்பரிய பங்களிப்பை வழங்கி வருவதாகவும் பிரதமர் திரு மோடி தமது ட்விட்டர் பதிவில் கூறியுள்ளார்.